ai4bharat/Pralekha huggingface dataset:
وزیراعظم کا دفتر
وزیر اعظم نے جموں، کشمیر اور لداخ کے حوصلہ مند اور وسیع النظر بہنوں اور بھائیوں کو سیلوٹ کیا
کہا کہ جموں اور کشمیر پر تاریخی بل کا پاس ہونا پارلیمانی جمہوریت میں ایک انتہائی اہم یادگاری موقع
نئی دلّی، 06 اگست / وزیر اعظم جناب نریندر مودی نے جموں اور کشمیر سے متعلق بل پاس کئے جانے کا خیر مقدم کرتے ہوئے کہا کہ ”یہ ہماری پارلیمانی جمہوریت میں ایک انتہائی اہم یادگاری موقع ہے۔“
وزیر اعظم ٹوئیٹ کی ایک سیریز میں پُر امید تھے کہ ”ہم ایک ساتھ ابھریں گے اور ایک ساتھ 130 کروڑ بھارتیوں کے خواب کو پورا کریں گے !۔“
انہوں نے کہا کہ ” میں جموں، کشمیر اور لداخ کے اپنے بہنوں اور بھائیوں کو ان کی حوصلہ مندی، بہادری اوروسیع النظری کے لئے سیلوٹ کرتا ہوں۔
وزیر اعظم نے مزید کہا کہ ”برسوں سے، مفاد پرست گروپوں نے جو کہ جذباتی طور پر بلیک میل کرنے میں یقین رکھتے ہیں، انہوں نے عوام کو با اختیار بنانے کی کبھی پرواہ نہیں کی۔جموں و کشمیر اب ان کے طوق سے آزاد ہے۔ ایک نئی صبح، ایکبہتر مستقبل اب ان کا انتظار کر رہا ہے۔ “
جناب نریندر مودی نے کہا کہ ”جموں، کشمیر اور لداخ سے متعلق یہ بل یک جہتی اور با اختیار بنانے کو یقینی بنائیں گے۔ یہ اقدامات نو جوانوں کو قومی دھارے میں لائیں گے اور ان کے ہنر اور صلاحیت کا مظاہرہ کرنے کے لئے انہیں بے شمار مواقع بخشیں گے۔ ان بلوں سے مقامی بنیادی ڈھانچہ یقینی طور پر بہتر ہو گا۔ ‘‘
انہوں نے لداخ کے لوگوں کو خاص طور پر مبارک باد پیش کی۔ ”یہ ایک انتہائی خوشی کا مقام ہے کہ ان کی مرکز کے زیر انتظام علاقہ قرار دیئے جانے کی ان کی دیرینہ مانگ پوری ہو گئی ہے۔ اس فیصلے سے خطے میں مجموعی طور پر خوش حالی آئے گی اور بہتر ترقیاتی سہولیات یقینی طور پر ممکن ہوں گی۔“
وزیر اعظم نے کہا کہ ”جمو ں، کشمیر اور لداخ سے متعلق کلیدی بلوں کا پاس کیا جانا عظیم رہ نماؤں کو مناسب خراج عقیدت ہے، سردار پٹیل، جنہوں نے بھارت کے اتحاد کے لئے کام کیا، ڈاکٹر بابا صاحب امبیڈکر، جن کے نظریات سے سب لوگ بخوبی واقف ہیں اور ڈاکٹر ایس پی مکھرجی، جنہوں نے بھارت کے اتحاد اور یک جہتی کے لئے اپنی جان قربان کردی۔“
انہوں نے کہا کہ ”پارلیمنٹ میں سیاسی پارٹیوں نے اس موقع پر حصہ لیا، نظریاتی اختلافات ابھرے اور بحث میں زور دار حصہ لیا، جس سے ہماری پارلیمانی جمہوریت کے فخر و افتخار میں اضافہ ہوا ہے ، اس کے لئے، میں تمام ممبران پارلیمنٹ، سیاسی پارٹیوں اور ان کے لیڈران کو مبارک باد پیش کرتا ہوں۔“
وزیر اعظم نے ایک علیحدہ ٹوئیٹ میں کہا کہ ”جموں، کشمیر اور لداخ کے لوگ اس بات پر فخر محسوس کریں گے کہ اختلافات سے ابھرے اور ان خطوں کے مستقبل پر بحث کی اور ساتھ ہی وہاں کے امن، ترقی اور خوش حالی کو یقینی بنانے کے لئے بھی۔“
انہوں نے کہا کہ ”راجیہ سبھا میں 125:61 کے تناسب سے اور لوک سبھا میں 370:70 کے تناسب کے ذریعہ وسیع پیمانے پر حمایت صاف دیکھی جاسکتی ہے۔“
انہوں نے کہا کہ ”بھارت کے نائب صدر جمہوریہ اور راجیہ سبھا کے چیئر مین ایم وینکیا نائیڈو گارو اور ساتھ ہی اسپیکر اوم برلا کوٹا جی نے دونوں ایوانوں کی کار روائی انتہائی نظم و ضبط کے ساتھ چلائی، جس کے لئے وہ تمام قوم کی جانب سے تعریف کے مستحق ہیں۔“
انہوں نے وزیر داخلہ امت شاہ کی خصوصی تعریف کی ”ہمارے وزیر داخلہ امت شاہ جی جموں و کشمیر اور لداخ لے لوگوں کی بہتر زندگی کو یقینی بنانے کے لئے مسلسل کام کر رہے ہیں۔ ان بلوں کے پاس ہونے سے ان کی عہد بستگی اور جاں فشانی صاف جھلکتی ہے۔۔ میں امت بھائی کو خاص طور سے مبارک باد دینا چاہوں گا۔“
۔۔۔۔۔۔
U.3622
(Visitor Counter : 124
زراعت اور کاشتکاروں کی فلاح و بہبود کی وزارت
فارمرز کلب
نئیدہلی 20نومبر۔زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں بتایا کہ نیشنل بینک فار ایگریکلچر اینڈ رورل ڈیولپمنٹ  کے ذریعہ جن فارمرز کلبوں کو فروغ دیا جارہا ہے ،وہ بینکوں کی دیہی شاخوں ،غیر سرکاری تنظیموں  کرشی وگیان کیندروں  وغیرہ کے ذریعہ چلائے جانے والے بالکل نچلی سطح کے غیر رسمی فورم ہیں۔ بینکوں اور کسانوں کے باہمی مفاد کے لئے یہ پروگرام نافذ کیا جارہا ہے ۔ اس کا اہم ترین مقصد کسانوں کی ’’ قرض ، ٹکنالوجی منتقلی ، بیداری اورصلاحیت سازی کے ذریعہ ترقی ‘‘ کو فروغ دینا ہے ۔ یہ کلب بینکوں کےساتھ ساتھ ریاستی حکومتوں کے متعلقہ محکموں کے لئے بھی مفیدہیں کیونکہ یہ ان کے ذریعہ اسپانسر/ نافذ کی گئی اسکیموں /پرگرامو ں میں تال میل کا کام انجام دیتے ہیں۔31 اکتوبر 2019 تک مختلف ریاستوں / مرکز کے زیرانتظام خطوں میں 24321 سرگرم فارمرز کلب موجود پائے گئے ہیں۔ ان فارمرز کلبوں کے بارے میں تفصیلات نابارڈ کے ذریعہ تیار کئے گئے پورٹل :
www.krishaksarathi.com پرعوام کے لئے دستیاب ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اگ۔رم
U-5206
(Visitor Counter : 113
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 106.79 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس12کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،24 اکتوبر،2021/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ-19 ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,06,79,93,365
|
|
دستیاب خوراک
|
|
12,02,30,859
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 106.79 کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 12 کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
وزارت دفاع
صدرِ جمہوریہ نے ونگ کمانڈر ورون سنگھ  فلائنگ پائلٹ کو شوریہ چکر عطا کیا
نئی دلّی ، 15 اگست / ونگ کمانڈر ورون سنگھ  فلائنگ  لائٹ کمباٹ ایئر کرافٹ  اسکواڈرن میں پائلٹ ہیں ۔
12 اکتوبر ، 2020 ء کو وہ پرواز کے کنٹرول سے متعلق نظام  کی اور دباؤ ڈالنے والے نظام  کی ایک بڑی درستگی کے بعد ، اصل اڈے سے دور ایل سی اے میں سسٹم کی جانچ سے متعلق مہم کے لئے پرواز کر رہے تھے ۔
ہوا ئی مہم کے دوران کافی بلندی پر کاکپٹ کے دباؤ سے متعلق نظام خراب ہو گیا ۔ انہوں نے درست طریقے سے اس خرابی کی نشاندہی کی اور زمین پر اترنے کی غرض سے جہاز کو نیچے اتارنا شروع کر دیا ۔ اس دوران فلائٹ کے کنٹرول سے متعلق نظام میں خرابی پیدا ہو گئی ، جس کے سبب طیارہ مکمل طور پر کنٹرول سے باہر ہو گیا ۔ یہ ایک غیر معمولی خرابی تھی ، جو اس سے پہلے کبھی نہیں ہوئی تھی ۔ جہاز تیزی سے نیچے جانے لگا ۔ اس کے بعد جہاز خطرناک طریقے سے جی حدود کی انتہا کی طرف بڑھتا ہوا اوپر اور نیچے جھوک کھانے لگا ۔
زندگی کے لئے انتہائی خطرناک صورتِ حال میں ، انتہائی جسمانی اور دماغی تناؤ کے باوجود ، وہ مثالی طور پر پُر سکون رہے اور جہاز کو پھر سے اپنے کنٹرول میں کر لیا اور اس طرح انہوں نے پرواز سے متعلق ایک غیر معمولی مہارت کا مظاہرہ کیا ۔ اس کے فوراً بعد لگ بھگ دس ہزار فٹ کی بلندی پر ، جہاز ایک بار پھر کنٹرول سے باہر ہو گیا اور خطرناک طریقے سے جھوک کھانے لگا ۔ ایسی صورتِ حال کے تحت پائلٹ کو جہاز سے باہر نکلنے کی آزادی تھی ۔ اپنی خود کی زندگی کو در پیش خطرے کی پرواہ نہ کرتے ہوئے ، انہوں نے مثالی جرأت اور صلاحیت کا مظاہرہ کیا اور لڑاکا طیارے کو بحفاظت زمین پر اتار لیا ۔ پائلٹ نے اپنے فرائض سے بڑھ کر کار کردگی کا مظاہرہ کرتے ہوئے اور مناسب خطرات کا سامنا کرتے ہوئے جہاز کو زمین پر اتار لیا ۔ اس واقعے کے سبب ملک میں ہی دستیاب ٹیکنا لوجی سے تیار کئے گئے ، اُس لڑاکا طیارے میں پیدا ہوئی خرابی کا درست تجزیہ کیا گیا اور آئندہ اس قسم کے واقعات پر روک تھام کے مقصد سے احتیاطی اقدامات کئے گئے ۔ ان کے اس انتہائی پیشہ ورانہ کار کردگی کے مظاہرہ ، تحمل اور اپنی جان کو در پیش شدید خطرہ کے باوجود فوری طور پر فیصلہ کرنے کی صلاحیت کی وجہ سے ، انہوں نے نہ صرف ایک ایل سی اے کو تباہ ہونے سے بچا لیا بلکہ زمین پر بھی شہری املاک اور آبادی کا بھی تحفظ کیا ۔ اُن کی اس غیر معمولی بہادری کے لئے وِنگ کمانڈر ورون سنگھ کو شوریہ چکر سے نوازا گیا ہے ۔
۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔۔ ۔۔۔۔ ۔

U. No. 7867
(Visitor Counter : 179
سماجی انصاف اور تفویض اختیارات کی وزارت
حکومت معذور افراد کے لیے قابل رسائی معیارات قائم کرنے کی خاطر آر پی ڈبلیو ڈی ایکٹ 2016 کا نفاذ کررہی ہے
سماجی انصاف اور تفویض اختیارات کی وزارت معذوری کے شکار افراد کے لیے متعدد شعبوں میں قابل رسائی رہنما خطوط کو یقینی بناتی ہے
آر پی ڈبلیو ڈی ایکٹ 2016 کے سیکشن 40 کے التزام کے تحت، مرکزی حکومت چیف کمشنر کی مشاورت سے معذور افراد کے لیے ضابطے وضع کرتی ہے، جس میں جسمانی ماحول، نقل و حمل، معلومات اور مواصلات کے لیے قابل رسائی معیارات مرتب کئے جاتے ہیں، جن میں مناسب ٹیکنالوجیز، سسٹمز نیز دیہی علاقوں میں عوام کو فراہم کی جانے والی دیگر سہولیات و خدمات شامل ہیں۔ اس پروویژن کے تحت، 20 وزارتیں اپنے متعلقہ شعبے کے لیے قابل رسائی رہنما خطوط/معیار بنانے میں شامل ہیں۔ ان رہنما خطوط/معیارات کی تشکیل و نگرانی ڈی ای پی ڈبلیو ڈی، سماجی انصاف و تفویض اختیارات کی وزارت کے ذریعے باقاعدگی سے کی جاتی ہے۔ مختلف سطحوں پر باقاعدگی سے جائزہ میٹنگیں منعقد کی جاتی ہیں اور وزیر سماجی انصاف و تفویض اختیارات حالیہ پیش رفت کا جائزہ لیتے ہیں۔
ان رہنما خطوط کی تفصیلی صورت حال درج ذیل ہے:
|
|
ضابطہ 15 کے تحت آر پی ڈبلیو ڈی رولز میں نوٹیفائی معیارات/رہنما خطوط
|
|
1.
|
|
آئی سی ٹی مصنوعات اور خدمات کے لیے رسائی
|
|
2.
|
|
بیریئر فری بلٹ انوائرنمنٹ 2016 کے لیے ہم آہنگ رہنما خطوط اور خلائی معیار،
|
|
3.
|
|
ٹرانسپورٹیشن سسٹم کے لیے بس باڈی کوڈ کے لیے معیار،
|
|
آر پی ڈبلیو ڈی رولز میں مسودہ نوٹیفکیشن کے تحت رہنما خطوط اور عوام و دیگر حصص داروں کے تبصروں کو مدعو کرنا
|
|
4.
|
|
31 مئی 2023 تک ہندوستان میں عالمگیر رسائی کے لیے ہم آہنگ رہنما خطوط اور خلائی معیارات 2021
|
|
5.
|
|
سول ایوی ایشن کے لیے 10.06.2023 تک رسائی کے معیارات اور رہنما اصول
|
|
6.
|
|
ثقافتی شعبے  کے لیے قابل رسائی معیارات اور رہنما خطوط
|
|
7.
|
|
10 جون 2023 تک معذور افراد کے لیے قابل رسائی اسپورٹس کمپلیکس اور رہائشی سہولیات
|
|
متعلقہ وزارتوں/محکموں کے ذریعہ ہندوستان کے گزٹ میں نوٹیفائیڈ رہنما خطوط
|
|
8.
|
|
صحت کی دیکھ بھال کے لیے رسائی معیارات
|
|
متعلقہ وزارت/محکمہ کی طرف سے گزٹ آف انڈیا میں نوٹیفکیشن کے لیے رہنما خطوط کا انتظار ہے
|
|
9.
|
|
ہندوستانی ریلوے اسٹیشنوں تک رسائی کے بارے میں رہنما خطوط اور مختلف قسم کے معذور افراد اور کم نقل و حرکت والے مسافروں کے لیے اسٹیشنوں پر سہولیات
|
|
10.
|
|
اعلیٰ تعلیمی اداروں اور یونیورسٹیوں کے لیے قابل رسائی رہنما خطوط اور معیارات
|
|
11.
|
|
بس ٹرمینلز اور بس اسٹاپ کے لیے قابل رسائی رہنما خطوط
|
|
12.
|
|
پینے کے پانی اور صفائی کا محکمہ
|
|
|
|
متعلقہ محکموں میں مختلف مراحل میں موجود رہنما خطوط
|
|
13.
|
|
وزارت داخلہ
|
|
14.
|
|
دیہی ترقیات کی وزارت
|
|
15.
|
|
بندرگاہ، جہاز رانی اور آبی گزرگاہوں کی وزارت
|
|
16.
|
|
وزارت سیاحت
|
|
17.
|
|
محکمہ مالیاتی خدمات
|
|
18.
|
|
وزارت اطلاعات و نشریات
|
|
19.
|
|
اسکول ایجوکیشن اینڈ لٹریسی کا محکمہ
ہم آہنگ رہنما خطوط سے متعلق تمام معلومات ڈی ای پی ڈبلیو ڈی محکمہ کی ویب سائٹ  پر دستیاب ہیں۔
بھارتی چناؤ کمیشن
سال 2019 کے لئے رائے دہندگان کی تعداد سے متعلق اعداد و شمار
نئی دہلی، 12 مارچ 2019،
فردِ حقائق
اسپیشل سمری ریویزن رول 2019 یعنی 2019کے لئے ووٹر لسٹ پر خصوصی نظرثانی کے بعد حتمی اشاعت کے وقت رائے دہندگان کی تعداد سے متعلق اعداد و شمار حسب ذیل ہیں۔سبھی ریاستوں اور مرکز کے زیر انتظام علاقوں میں پولنگ اسٹیشنوں کی تعداد 1035919 ہے۔ سبھی ریاستوں اور مرکز کے زیر انتظام علاقوں میں عام رائے دہندگان کی تعداد 896076899 ہے۔ معذور عام رائے دہندگان کی مجموعی تعداد 4563905 ہے۔ بیرون ملک مقیم ہندوستانی رائے دہندگان کی مجموعی تعداد 71735 ہے۔سبکدوش فوجیوں پر مشتمل رائے دہندگان کی تعدادمجموعی طور پر 1662993 ہے۔ 2019 کے انتخابات کے لئے تیار ووٹر لسٹوں میں رائے دہندگان کی مجموعی تعداد اس طرح سے 897811627 ہے۔ اعداد و شمار کی تفصیلات کے لئے درج ذیل لنک پر کلک کریں۔
Data Sheet attached.
۔۔۔۔۔۔۔۔۔۔۔
م ن۔م م ۔ن ا۔
U- 1552
(Visitor Counter : 61
قانون اور انصاف کی وزارت
قانونی امور کے محکمے نے یوگا کا عالمی دن منایا
قانون اور انصاف کی وزارت كے قانونی امور کا محکمے كے عملہ كے اركان اور افسران راشٹرپتی بھون کے قریب کرتویہ پتھ پر یوگا کے عالمی دن کی یاد میں یكجا ہوئے اور جوش و خروش کے ساتھ اجتماعی یوگا مشق میں حصہ لیا۔ اس کی رہنمائی ایک تجربہ کار یوگا انسٹرکٹر نے کی۔ اس تقریب كو قانون کے سکریٹری ڈاکٹر نتن چندرا اور دیگر اعلیٰ افسران اور عملہ کے ارکان نے اپنی موجودگی سے رونق افروز كیا۔
دن کی تقریبات کا آغاز محکمہ کے ایک افسر کے افتتاحی خطاب سے ہوا۔ اس كے ساتھ ہی ایک ہم آہنگ اور حوصلہ افزا تجربے کا انداز مرتب ہوا۔ محکمے کے اہلکاروں کے درمیان جسمانی اور ذہنی تندرستی کو فروغ دینے کے مقصد سے اس تقریب میں ایک گھنٹہ کا ایک جامع سیشن ركھا گیا تھا جس میں مراقبہ، اسٹریچنگ ایکسرسائز، اور مختلف قسم کے یوگا آسن شامل تھے۔
اس تقریب نے قانونی برادری کے اندر اتحاد، صحت اور امن کو فروغ دینے کے ایک ذریعہ کے طور پر یوگا کی اہمیت کی مستحكم طور پر یاد دہانی كرائی۔ قانونی امور کا محکمہ نے یوگا کو اپناتے ہوئے متوازن اور پرسکون کام کے ماحول کی اہمیت اور اپنے عملے اور افسران کی مجموعی فلاح و بہبود کے لیے اپنے عزم کو تسلیم کیا۔
تقریب میں عملے كے اراكین اور افسران نے مختلف یوگا مشقوں میں سرگرمیوں میں پرجوش طور پر حصہ لیا اور اپنے باطن سے جڑنے کے لئے اس موقع سے استفادہ کیا۔ اس اجتماعی کوشش کے ذریعے، قانونی امور کے محکمے نے مجموعی فلاح و بہبود کو فروغ دینے اور کام كاج کا ایک متحرک اور ہم آہنگ کلچر تیار كرنے کے اپنے عزم کو استحكام بخشا۔
عالمی سطح پر یوگا کے عالمی دن كی پہچان بننے كے ساتھ قانونی امور کا محکمہ ذاتی اور پیشہ ورانہ ترقی کے لیے یوگا کو ایک انقلاب آفریں عمل کے طور پر اپنانے کی حوصلہ افزائی کی خاطراپنی لگن میں ثابت قدم ہے۔
وزارت دفاع
اسرائیل سے دفاعی سازوسامان کی خریداری
وزیر مملکت برائے امور دفاع جناب شریپدنائک نےراجیہ سبھا میں جناب ریتابرتا کے ایک سوال کے تحریری جواب میں بتایا کہ ملک کی سلامتی کو درپیش چیلنجوں کے مکمل قوس وقزح کے تقاضوں کی تکمیل اور مسلح افواج کوہمہ وقت تیار رکھنے کے لیے عملی طور سے مطلوب دفاعی سازوسان کی خریداری مختلف گھریلو اور غیرملکی کمپنیوں سے کی جاتی ہے۔
پچھلے پانچ مالی برسوں کے دوران یعنی  کی مدت میں اس دفاعی سازوسامان کی خریداری کے 93 ٹھیکے غیرملکی کمپنیوں کو دیے گئے ہیں، جن میں سےاسرائیل کو 18 ٹھیکے دیے گئے ہیں۔
۔۔۔۔۔۔۔۔۔۔۔
م ن ۔س ش۔ ت ع۔
U-5685
(Visitor Counter : 42
امور صارفین، خوراک اور عوامی تقسیم کی وزارت
بی آئی ایس نے 22-2021 اور 23-2022  کے دوران بی آئی ایس اسٹینڈرڈ مارک کے غیر قانونی یا غلط استعمال اور کوالٹی کنٹرول آرڈر کی خلاف ورزی کی پاداش میں بالترتیب 171 اور 109 تلاشی اور ضبطی کارروائیاں انجام دیں
|
|
- صارفین کے تحفظ سے متعلق مرکزی اتھارٹی  نے ایکٹ کے سیکشن 18 کے تحت سیفٹی نوٹسزجاری کیے تاکہ صارفین کو ایسی اشیا خریدنے سے خبردار کیا جا سکے جو درست آئی ایس آئی مارک نہیں رکھتیں اور لازمی بی آئی ایس معیارات کی خلاف ورزی کرتی ہیں۔
- سی سی پی اے نے ہیلمٹ، پریشر ککر، کھانا پکانے کے گیس سلنڈر، اور گھریلو سامان بشمول الیکٹرک ایمرسن واٹر ہیٹر، سلائی مشین، مائیکرویوو اوون اور ایل پی جی کے ساتھ گھریلو گیس کے چولہے وغیرہ کے حوالے سے بھی نوٹس جاری کیا ہے۔
صارفین کے امور، خوراک اور عوامی نظام تقسیم کے مرکزی وزیر مملکت جناب اشونی کمار چوبے نے آج راجیہ سبھا میں ایک سوال کے تحریری جواب میں بتایا کہ صارفین کے تحفظ کے مرکزی اتھارٹی  نے ایکٹ کی دفعہ 18 کے تحت سیفٹی نوٹس جاری کیے ہیں تاکہ صارفین کو ایسی اشیاء خریدنے کے بارے میں آگاہ اور محتاط کیا جاسکے جن پر درست آئی ایس آئی مارک نہیں ہیں اور ان میں لازمی بی آئی ایس اسٹینڈرڈ کی خلاف ورزی کی گئی ہے۔
سی سی پی اے نے ہیلمٹ، پریشر ککر، کھانا پکانے کے گیس سلنڈر، اور گھریلو سامان بشمول الیکٹرک ایمرسن واٹر ہیٹر، سلائی مشین، مائیکرویوو اوون اور ایل پی جی کے ساتھ گھریلو گیس کے چولہے وغیرہ کے حوالے سے بھی نوٹس جاری کیا ہے۔۔
نقلی اور جعلی اشیا کی فروخت کے بارے میں ملک گیر مہم چلائی گئی اور سی سی پی اے کے ذریعے ملک بھر کے ضلعی کلکٹروں سے بات چیت کی گئی تاکہ غلط تجارتی طریقوں اور ہیلمٹ، گھریلو پریشر کُکر اور کھانا پکانے کے گیس سلنڈروں کی تیاری یا فروخت سے متعلق صارفین کے حقوق کی خلاف ورزی کی تحقیقات کی جا سکیں۔
بیورو آف انڈین اسٹینڈرڈز  کو سی سی پی اے کی طرف سے ہدایت دی گئی تھی کہ وہ ایسی مصنوعات کی فروخت کے بارے میں فوری طور پر نوٹس لیں جو درست آئی ایس آئی مارک نہیں رکھتیں اور بی آئی ایس ایکٹ، 2016 کی متعلقہ دفعات کے تحت لازمی بی آئی ایس معیارات کی خلاف ورزی کرتی ہیں اور صارفین کے مفاد کے لئے بی آئی ایس اور اس کی تمام علاقائی شاخوں کو مناسب طور پر مطلع کریں۔ بی آئی ایس کو یہ بھی ہدایت کی گئی کہ کامیاب چھاپوں کی صورت میں مقدمات جلد درج کیے جائیں اور اس بات کو یقینی بنایا جائے کہ کامیاب تلاشی اور ضبطی کی کارروائی کے 3 دن کے اندر مقدمات درج کیے جائیں۔
محکمہ نے ریاستوں سے یہ بھی درخواست کی تھی کہ وہ ایسے سامان کی تیاری، تقسیم، فروخت وغیرہ کے خلاف سرگرمی سے کارروائی کے لیے ضلع کلکٹروں کو مناسب ہدایات جاری کریں جن کے مقررہ معیارات کے مطابق نہ ہونے سے زندگی اور عوامی تحفظ کو خطرہ لاحق ہے۔
بی آئی ایس بھی بی آئی ایس ا سٹینڈرڈ مارک کے غیر قانونی استعمال اور بےایمان مینوفیکچررز/فروخت کنندگان وغیرہ کی طرف سے کوالٹی کنٹرول آرڈرز کی خلاف ورزی سے متعلق موصول ہونے والی شکایات پر کارروائی کرتا ہے۔
بی آئی ایس نے سال 22-2021 اور 23-2022  کے دوران بی آئی ایس اسٹینڈرڈ مارک کے غیر قانونی یا غلط استعمال اور کوالٹی کنٹرول آرڈر کی خلاف ورزی کی پاداش میں بالترتیب 171 اور 109 تلاشی اور ضبطی کارروائیاں انجام دیں ۔
کامیاب تلاشی اور ضبطی کی کاررئیوں کے بعد، بی آئی ایس پرنٹ میڈیا/سوشل میڈیا پلیٹ فارم پر آئی ایس آئی مارک کے غلط استعمال کے کیس کو شائع کرتا ہے، تاکہ عام صارفین کو اس کے بارے میں آگاہ کیا جا سکے۔
وزیراعظم کا دفتر
وزیراعظم 17 نومبر 2020 کو تیسرے سالانہ بلوم برگ نئے اقتصادیاتی فورم سے خطاب کریں گے
نئی دہلی،17؍نومبر، وزیراعظم جناب نریندر مودی 17 نومبر 2020 کو ہندوستانی وقت کے مطابق شام ساڑھے چھ بجے تیسرے سالانہ بلوم برگ نئے اقتصادیاتی فورم سے خطاب کریں گے۔
بلوم برگ نئے اقتصادیاتی فورم کو مسٹر مائیکل بلوم برگ کے ذریعے 2018 میں قائم کیا گیا تھا۔ اس کا مقصد لیڈران کی ایک کمیونٹی تیار کرنا ہے، جو تاریخی منتقلی کے دور میں باہمی بات چیت کے ذریعے عالمی اقتصادیات کو درپیش سنگین چنوتیوں کا قابل عمل حل تلاش کرسکیں۔ اس کا افتتاحی اجلاس سنگا پور میں منعقد کیا گیا تھا اور فورم کے دوسرے سالانہ اجلاس کی میزبانی بیجنگ نے کی تھی۔ اس میں متعدد عناوین کا احاطہ کیا گیا تھا، جس میں عالمی اقتصادی انتظام وانصرام، تجارت وسرمایہ کاری، ٹیکنالوجی، شہر کاری ، کیپٹل مارکیٹ ، ماحولیاتی تبدیلی اور شمولیت وغیرہ شامل تھے۔
اس سال عالمی اقتصادیات کو کووڈ - 19 وبائی مرض کا سامنا ہے، لہذا اس اجلاس میں اقتصادیات کی احیاء اور مستقبل کا لائحہ عمل تیار کرنے کا موقع ملے گا۔
۔۔۔۔۔۔۔۔۔۔۔۔۔۔۔۔۔۔

U-7299
(
کامرس اور صنعت کی وزارتہ
نئی دہلی میں اقتصادی تعاون کے لیے ہندوستان-اسپین کے مشترکہ کمیشن کا 12 واں اجلاس
تجارت کے سکریٹری جناب سنیل بارتھوال اور محترمہ زیانا مینڈیز، سکریٹری برائے تجارت، حکومت اسپین نے 13 اپریل 2023 کو نئی دہلی میں ہند-اسپین مشترکہ کمیشن برائے اقتصادی تعاون کے 12ویں اجلاس کی مشترکہ صدارت کی۔ دونوں فریقوں نے ہندوستان-اسپین مشترکہ کمیشن میکانزم کے اس گولڈن جوبلی ایڈیشن کا جشن منایا جو 1972 میں قائم کیا گیا تھا۔ گزشتہ 50 سالوں کے دوران دو طرفہ تجارت اور سرمایہ کاری میں قابل ذکر اضافہ ہوا ہے۔ 3.7 بلین امریکی ڈالر کی سرمایہ کاری کے ساتھ، 250 ہسپانوی کمپنیاں ہندوستان میں سرگرم ہیں اور 40 ہندوستانی کمپنیاں اسپین میں موجود ہیں جو مختلف شعبوں جیسے کہ اطلاعاتی ٹکنالوجی ، ادویہ سازی، قابل تجدید توانائی، آٹوموبائل، انفراسٹرکچر وغیرہ میں کام کر رہی ہیں۔
محترمہ زیانا نے ہندوستان کی ترقی کے میدان میں حاصل کی جانے والی کامیابیوں میں ہندوستان-اسپین تعلقات اور ہسپانوی شراکت داری کی اہمیت پر زور دیا۔ ہسپانوی فریق نے مختلف شعبوں بشمول آٹومیشن، سرویلنس اور نیو ایڈز، ہائی اسپیڈ ریلوے، ریلوے نیٹ ورکنگ، سگنلنگ، ٹریفک مینجمنٹ وغیرہ جیسے شہری ہوابازی  کے شعبے میں مزید تعاون کی توثیق کی ہے۔
دونوں فریقوں نے قابل تجدید توانائی، جہاز رانی، بندرگاہوں، سیاحت، انفراسٹرکچر، فوڈ پروسیسنگ، ادویہ سازی، ٹیکنالوجی، اختراعات اور دفاع کے شعبے میں مزید تعاون پر بھی اتفاق کیا۔
مختلف مفاہمت ناموں کی حیثیت کا بھی جائزہ لیا گیا جن میں دو طرفہ تعلقات کے لیے اہم دلچسپی کے امور جیسے کہ نقل مکانی اور نقل و حرکت پر ایم او یو، سماجی تحفظ ،سائبر سیکیورٹی پر معاہدہ وغیرہ شامل ہیں ۔
دونوں فریقوں نے اپنے برآمد کنندگان کو درپیش مختلف مارکیٹ تک رسائی کے مسائل پر بھی تبادلہ خیال کیا اور انہیں دو طرفہ بات چیت کے ذریعے حل کرنے پر اتفاق کیا۔
ہندوستان اور اسپین جولائی سے دسمبر 2023 تک یورپی یونین کی آئندہ ہسپانوی صدارت کے دوران جاری ہندوستان-یورپی یونین آزاد تجارت معاہدہ  مذاکرات میں کافی پیش رفت کے منتظر ہیں۔
ہسپانوی فریق نے جی 20 کی ہندوستانی صدارت کی اب تک کی شاندار پیشرفت پر ہندوستان کو مبارکباد دی اور جی 20 ٹی آئی ڈبلیو جی کی کامیابی کے لئے اپنے تعاون اور حمایت کی پیشکش کی۔
وزیراعظم کا دفتر
وزیراعظم نے ایس پی آئی سی ،ایم اے سی اے وائی کے بین الاقوامی کنونشن سے خطاب کیا
ایک سو تیس  کروڑلوگ ایک ساتھ آتے ہیں تو موسیقی بنتی ہے : وزیراعظم
وزیراعظم کا کہنا ہے کہ موسیقی ، ملک کی اجتماعی قوت کا ایک وسیلہ بن چکی ہے
نئیدہلی 02جون 2020۔وزیراعظم جناب نریندرمودی نے آج ویڈیو کانفرنس کے توسط سے ایس پی آئ سی کے میکیز بین الاقوامی کنونشن سے خطاب کیا ۔ وزیراعظم نے تسلیم کیا کہ ان مشکل حالات میں موسیقاروں کا جو ش وجذبہ برقرار رہا اور اس کنونشن کے موضوع کے تحت اس امر پر توجہ مرکوز کی جارہی ہے کہ کووڈ -19 وبائی مرض کی وجہ سے نوجوانوں میں درآئے نفسیاتی دباؤ کو کس طرح کم کیا جائے ۔ انہوں نے اس موقع پر اس بات کا بھی ذکرکیا کہ کس طریقے سے موسیقی نے تاریخ میں ایک ترغیب کا ر کا کردار ادا کیا ہے اور جنگوں اور بحرانی صورتحال میں ایک جامع کردار ادا کیا ہے ۔ انہوں نے شعرا ، مغنی اور فنکاروں نے ہمیشہ ہی ایسے وقتوں میں جراَت کا ثبوت دینے والوں نے نغمہ سنجی کی ہے اور موسیقی کا استعمال کیا ہے۔وزیر اعظم نے کہا ہے کہ آج بھی یہاں تک کہ انتے مشکل حالات میں بھی جب کہ پوری دنیا ایک نادیدہ دشمن سے نبردآزما ہے، مغنی ، نغمہ نگار اورفنکار ،شاعری کی تخلیق کررہے ہیں ، نغمے گارہے ہیں ، جن سے عوامی اعتماد میں اضافہ ہورہا ہے۔ وزیراعظم نے کہا کہ کس طریقے سے ملک کے 130 کروڑعوام تالی ، گھنٹی ،شنکھ بجانے کے لئے اکٹھا ہوئے تاکہ وبائی مرض سے پورے ملک کو نجات دلانے کے لئے توانائی فراہم کریں ۔ وزیراعظم نے کہا کہ جب 130 کروڑ افراد ایک ہی جذبے سے متاثر ہوکر ایک ساتھ کھڑے ہوتے ہیں تو یہ موسیقی بن جاتا ہے ۔ ٹھیک اسی طریقے سے جیسے ہارمونیم میں ایک ضابطہ ہوتا ہے ویسے ہی ہم آہنگی ،تحمل اور نظم وضبط ہرشہری کو کرونا کے وبائی مرض سے نمٹنے کے لئے درکار ہے ۔ انہوں نے اسپک میکے کنونشن میں اس سال شامل کئے گئے نئے عناصر کی ستائش کی ۔ ان میں نیچرواک ، ہیری ٹیج واک ، یوگ اور ناریوگ کے ساتھ ادب اور مجموعی خوراک جیسی باتیں شامل ہیں۔ ناد یوگ کی وضاحت کرتے ہوئے انہیں نے کہا کہ ناد موسیقی کی بنیاد ہے اور ذاتی توانائی بھی اسی میں مضمر ہے۔ انہوں نے کہا کہ یہی ناد جب ہم اپنی داخلی توانائی کو یوگ اور میوزک کے ذریعہ منظم بناتے ہیں تو برہمان کی شکل لے لیتا ہے۔ یہی وجہ ہے کہ موسیقی اور یوگ میں مراقبے اور ترغیب کی قوتیں پوشیدہ ہوتی ہیں اوردونوں ہی توانائی کے وسائل ہیں ۔ وزیر اعظم نے کہا کہ موسیقی نہ صرف مسرت کا وسیلہ رہا ہے بلکہ خدمت کا ایک ذریعہ اور پرائشچت کا ایک تریقہ بھی رہا ہے۔ ملک میں ایسے بہت سے عظیم موسیقار گزرے ہیں جنہوں نے اپنی پوری زندگی بنی نوع انسان کی خدمت کے لئے وقت کردی تھی ۔ وزیر اعظم نے کہا کہ قدیم فنون اور موسیقی تکنالوجی کی ہم آہنگی وقت کا تقاضہ بھی ہے ۔ریاستوں اور زبانوں کی حدود سے اوپر اٹھ کر آج موسیقی پہلے سے کہیں زیادہ بڑے پیمانے پر ایک بھارت شریشٹھ بھارت کے آئیڈیل کو مستحکم بنارہی ہے ۔وزیراعظم نے تسلیم کیا کہ عوام اپنی خلاقیت کا استعمال کرکے سوشل میڈیا پر نئے پیغامات دے رہے ہیں اورکرونا کے خلاف ملک کی نبرد آزمائی کو تقویت فراہم کررہے ہیں۔ وزیر اعظم نےتوقع جتائی کہ یہ کنونشن کروناوائرس کے خلاف ہماری جنگ کو نئی سمت ادا کرے گا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔رم
U-2953
(